stanford-oval/wikipedia huggingface dataset:
Carl Rosenberg

Carl Fredrik Wilhelm Mathildus Rosenberg (1829–1885) oli tanskalainen kirjailija. Hän kirjoitti tieteellisiä ja kaunokirjallisia teoksia sekä keskeneräiseksi jääneen tutkimuksen Nord-boernes Aandsliv (kolme osaa, 1878–1885).
Aiheesta muualla

Rosenberg, Carl Fredrik Wilhelm Mathildus, Salmonsen (tanskaksi)
Batkivštšyna

| Yleisukrainalainen liitto Batkivštšyna> Всеукраїнське об'єднання Батьківщина |
| --- | --- |
  
  
  
Perustettu:  1999
Johto:   Julija Tymošenko (pj.) 
Ideologia:   liberaalikonservatismi  konservatismi  populismi  agrarismi  EU-myönteisyys 
Poliittinen kirjo:  keskusta-oikeisto
Osoite:  Kiova
Verh’ovna Rada:  19 / 423
Kansainväliset jäsenyydet:  – IDU (liitännäisjäsen) – EPP (tarkkailijajäsen)
Kotisivu:  batkivshchyna.com.ua
Infobox OKVirheellinen NIMI-arvo: 
Yleisukrainalainen liitto "Batkivštšyna" (ukr. Всеукраїнське об'єднання "Батьківщина", Vseukrajinske objedannja ”Batkivštšyna”, myös Isänmaa) on Julija Tymošenkon johtama ukrainalainen puolue. Se on perustettu 1999.
Lokakuun 2014 parlamenttivaaleissa puolue sai 5,68 prosentin ääniosuuden ylittäen kuudenneksi suurimpana poliittisena puolueena viiden prosentin valtakunnallisen äänikynnyksen. Se sai 19 kansanedustajaa Ukrainan parlamenttiin. Puolue oli nousemassa myös Ukrainan viiden puolueen hallituskoalitioon.
Historiaa ja vaaleja

Tymošenko on johtanut puoluetta sen toisesta puoluekokouksesta, joulukuusta 1999 lähtien. Vuonna 2002 puolue muodosti Julija Tymošenkon ryhmittymä -vaalilistan, johon kuuluivat myös Tasavaltalaispuolue "Sobor" ja Ukrainan sosiaalidemokraattinen puolue ja Ukrainan konservatiivinen tasavaltalaispuolue. Lista sai 7,24% äänistä ja sijoittui neljänneksi.
Vuoden 2004 presidentinvaaleissa Batkivštšyna tuki Viktor Juštšenkoa. Sen aktivistit osallistuivat aktiivisesti Oranssiin vallankumoukseen. Tymošenkosta tuli pääministeri ja Oleksandr Turtšynov nimitettiin Ukrainan turvallisuuspalvelun (SBU) johtajaksi.
Puolueeseen liittyi vuonna 2005 Mihail Brodskyin Jablaka-puolue. Brodskyi kuitenkin erosi kannattajineen 2007 ja perusti uuden puolueen. Myöhemmin samana vuonna Bogdan Gubskyin Yhtenäinen Ukraina liittyi puolueeseen.
Vuoden 2006 vaaleissa Julija Tymošenkon ryhmittymään kuului Batkivštšynan lisäksi vain Ukrainan sosialistinen puolue. Lista sai 22,3 % äänistä.
Vuoden 2007 ennenaikaissa vaaleissa puolue sai 30,7 % äänistä ja sijoittui toiseksi. Tymošenkosta tuli uudelleen pääministeri. Hän oli myös ehdokas vuoden 2010 presidentinvaaleissa.
Vuosina 2011–2012 puolueblokit olivat kiellettyjä. Kansan itsepuolustus -puolue liittyi Batkivštšynaan joulukuussa 2011.
Vuoden 2012 vaaleihin Batkivštšyna muodosti liiton johon kuuluivat Uudistusten ja järjestyksen puolue, Ukrainan kansanliike (Ruh), Arseni Jatsenjukin Muutosrintama, Ukrainan puolesta, Kansan itsepuolustus, Kansalaiskanta (ukr. Громадянська позиція, entinen Mahtava Ukraina) ja kristillissosiaalinen puolue. Ukrainan sosiaalidemokraattinen puolue erotettiin ryhmittymästä koska sitä syytettiin yhteistyöstä hallituksen kanssa. Yhteislistan nimeksi tuli Yhdistynyt oppositio - Isänmaa, ja se keräsi 25,6 % äänistä.
Uudistusten ja järjestyksen puolue ja Muutosrintama liittyivät myöhemmin Batkivštšynaan.
Historiaa ja vaaleja > 2014 ylimääräiset parlamenttivaalit

Vuoden 2014 ylimääräisissä parlamenttivaaleissa puolueen kannautus romahti 5,68 prosenttiin, mutta se ylitti yhä viiden prosentin valtakunnallisen äänikynnyksen. Puolue sai yhteensä 19 kansanedustajaa Ukrainan parlamenttiin. Edustajista 17 kertyi puoluelistan saaman valtakunnallisen kannatuksen kautta. Lisäksi kaksi kansanedustajaa voitti paikan vaalipiiristään.
Isänmaa-puolueen johtaja Julija Tymošenko (2014)
Batkivštšynan kannatus (% annetuista äänistä) Ukrainan eri alueilla lokakuun 2014 ylimääräisissä parlamenttivaaleissa.
Brian Swenlin

| Brian Swenlin> Henkilötiedot |
| --- | --- |
Syntynyt: 12. tammikuuta 1969 (ikä 55)  Selma, Alabama
Kansalaisuus:  yhdysvaltalainen
Ammatti:  käsikirjoittaja
Vanhemmat:  Carl Swenlin (isä)
Siviilisääty:  naimisissa
Aiheesta muualla
Kotisivu
Brian Swenlin (s. 12. tammikuuta 1969 Selma, Alabama, Yhdysvallat) on yhdysvaltalainen käsikirjoittaja ja tuottaja, joka on uransa aikana työskennellyt enimmäkseen Disneyn animaatioiden parissa, kuten Varjoankka, Aladdin, Mikin klubi, Kim Possible ja Keisarin uusi koulu.
Elämäkerta

Swenlin kiinnostui piirtämisestä ala-asteella. High schoolissa hän julkaisi jo oman sarjakuvansa, ja Swenlin myi mainostilaa maksaakseen sarjakuviensa painokset 800 kopiosta numeroa kohden. Kiinnostuksensa myötä tarinan kerrontaan, hän siirtyi opiskelemaan San Bernardinoon Kalifornian osavaltion yliopistoon taidetta ja kommunikaatiota vuosiksi 1987–1988. Swenlin kuitenkin lähti koulusta aikaisemmin päästyään käsikirjoittamaan Walt Disney Television Animationille Varjoankan jaksoja. Sarjan jälkeen hän käsikirjoittanut Disneyn ohella useita tarinoita Warner Bros. Animationin tuottamiin animaatioihin, kuten Äly ja Väläys, X-Men: Evolution, Xiaolin Showdown ja The Batman.
Aiheesta muualla

Brian Swenlin Myspacessa (englanniksi)
Brian Swenlin Internet Movie Databasessa. (englanniksi)
Brian Swenlin TV.comissa[vanhentunut linkki] (englanniksi)
Edwin Swatek

| Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Maa:   Yhdysvallat> Miesten vesipallo. |
| --- | --- | --- | --- |
|  Hopeaa | St. Louis 1904 | joukkuekilpailu |  |
Edwin Paul Swatek (7. tammikuuta 1885 Illinois – 2. tammikuuta 1966 Camarillo, Kalifornia) oli yhdysvaltalainen vesipalloilija ja uimari. Hän kilpaili vuoden 1904 kesäolympialaisissa Saint Louisissa ja kuului vesipallossa hopeaa saaneeseen Chicago Athletic Association -joukkueeseen. Hän osallistui myös uintiin 100 jaardin selkäuinnissa.
Esko Salminen (täsmennyssivu)

Esko Salminen nimisiä henkilöitä ovat muun muassa:
Esko Salminen, näyttelijä
Esko Salminen, urheilija
Esko Salminen, historioitsija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esko Salminen”, voi hakea sivunnimihaulla, laajalla sivunnimihaulla tai tekstihaulla.
Brian Sutherby

| Brian Sutherby |
| --- | --- |

Henkilötiedot
Syntynyt: 1. maaliskuuta 1982 (ikä 42) Edmonton, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  93 kg
Pelaajaura
Pääsarjaura:  2002–2011
Seurat:  Washington Capitals Anaheim Ducks   Dallas Stars
NHL-varaus:  26. varaus, 2000 Washington Capitals
Brian Sutherby (s. 1. maaliskuuta 1982 Edmonton, Alberta)  on kanadalainen ammattilaisuransa päättänyt jääkiekkoilija.
Ura

Sutherby aloitti jääkiekon Albertan junnuliigoissa. 15-vuotiaana hän siirtyi AMHL-junioriliigaan CAC Inland Cementin joukkueeseen, mistä hän jatkoi jo seuraavana WHL-liigaan Moose Jaw Warriorsiin. Washington Capitals varasi Sutherbyn täysi-ikäisenä vuoden 2000 varaustilaisuudessa, mutta hän ei tehnyt heti sopimusta seuran kanssa.
Kauden 2000–2001 lopulla Sutherby solmi sopimuksen Capitalsin kanssa, ja hän matkasi aivan runkosarjan lopulla seuran farmijoukkueeseen Portland Piratesiin. Kaudella 2001–2002 Sutherby pelasi ensimmäisen NHL-ottelunsa Capitalsin paidassa, mutta hän palasi ennemmin takaisin Warriorsiin seuran pudotettua hänet takaisin farmiin.
Seuraavalla kaudella Sutherby palasi Capitalsin organisaatioon, eikä pelannut farmissa kuin viisi ottelua ennen nousuaan Capitalsin edustukseen. Sutherby teki läpimurtonsa kyseisellä kaudella ja hänet valittiin pelaamaan tulokkaiden tähdistöotteluun, jossa hänet palkittiin arvokkaimpana pelaajana. Kauden aikana Sutherby pelasi yhteensä 72 ottelua tehden 11 tehopistettä.
Kauden 2003–2004 Sutherby vietti osittain farmissa, eikä pelannut NHL:ssä kuin 30 ottelua. Tätä seurasi työsulkukausi, jonka hän pelasi AHL-liigassa Portlandissa. Sutherby pelasi Washingtonissa aina kauteen 2007–2008, minkä aikana hän toimi puolitoista kautta joukkueen varakapteenina. Kyseisellä kaudella hänet myytiin Anaheim Ducksiin vaihdossa varaustilaisuuden toisen kierroksen varausvuoroon.
Seuraavalla kaudella 2008–2009 Anaheim myi Sutherbyn edelleen Dallas Starsiin vaihdossa David McIntyren pelaajaoikeuksiin ja varausvuoroon. Stars solmi kahden vuoden jatkosopimuksen Sutherbyn kanssa kauden jälkeen. Kahdan Dallas-kauden jälkeen Sutherby teki sopimuksen AHL:ssa pelaavan San Antonio Rampagen kanssa.
Aiheesta muualla

Sutherby Washington Capitalsin sivuilla (Arkistoitu – Internet Archive) (englanniksi)
Brian Sutherby The Internet Hockey Databasessa (englanniksi)
Canthigaster

| Canthigaster |
| --- | --- |
 Satulapallokala (Canthigaster valentini)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Canthigaster  Swainson, 1839
Katso myös
   Canthigaster Commonsissa 
Infobox OKNimi-testi OK: 
Canthigaster on meressä elävien pallokalojen suku, johon kuuluu yli 30 lajia. Niillä on ulkoneva, nokkamainen kuono. Sukuun kuuluu useita lajeja, joita pidetään meriakvaariossa. Ne jäävät yleensä alle 10 cm pitkiksi, ja sopeutuvat varauksella myös muiden lajien seuraan - joskus pallokala voi näykkiä muita kaloja tai selkärangattomia.
Lajeja

viirukuonopallokala Canthigaster amboinensis
ripsipallokala C. bennetti
sormenjälkipallokala C. compressa
kruunupallokala  C. coronata
lyhtypallokala  C. epilampra
helmipallokala C. jactator
kennopallokala  C. janthinoptera
leopardipallokala  C. leoparda
aaltopallokala C. margaritata
siniraitapallokala C. pygmaea
ruskojuovapallokala  C. rivulata
kuonopallokala C. rostrata
mustaselkäpallokala  C. smithae
pilkkupallokala  C. solandri
tansanianpallokala C. tyleri
satulapallokala C. valentini
Britannian syyslämpöaalto 2011

Britannian syyslämpöaalto 2011 oli Yhdistyneessä kuningaskunnassa syksyllä 2011 koettu harvinaisen lämmin jakso, joka saapui syyskuun lopulla ja jatkui lokakuuhun. Tämän seurauksena ympäri maata rikottiin monia paikallisia syksyn lämpöennätyksiä. Lämpötilat olivat samaa tasoa kuin kevään 2011 lämpöaallossa.
Vaikutukset

Harvinaisen lämmin sää sai Britanniassa Chester Zoon eläintarhan kävijämäärän nousemaan 149 prosentilla 28. syyskuuta. Lämpöaallon myötä myös retkeily, asuntovaunualueiden täyttyminen ja majoitusvaraukset lisääntyivät suuressa osassa maata. Myös Winchesterissä sijaitsevien liikkeiden on todettu olleen suosittuja tuona aikana. Negatiivinen vaikutus monille Britannian yrityksille oli myynnin lasku ja jotkut vaatteiden vähittäismyyjät kärsivät pahimmasta tappiosta kahteen vuoteen, kun syys- ja talvivaatteiden myynti laski.
Käännös suomeksi
Erkki Leppäniemi

Erkki Orvo Leppäniemi (1. heinäkuuta 1940 Ilmajoki – 19. heinäkuuta 2022 Ulvila) oli suomalainen pesäpalloilija.
”Eetu” Leppäniemi aloitti pesäpalloilun 1955 Laihian Liitto-Urheilijoissa ja siirtyi 1958 Ilmajoen Kisailijain joukkueeseen saavuttaen siinä SM-hopeaa 1958 ja pronssia 1960. Ulvilan Pesä-Veikkojen (UPV) joukkueessa hän pelasi vuodesta 1964 ja voitti siinä SM-kultaa 1970, hopeaa 1967 ja 1968 sekä Suomen Cupin mestaruuden 1970.
Pelaajauransa jälkeen Leppäniemi toimi UPV:ssa pitkäaikaisena pelinjohtajana sekä naisten että miesten joukkueissa. Hän toimi myös seuran johtokunnassa.
Saavutukset > Pelaajana

1 SM-kulta: 1970
3 SM-hopeaa: 1958, 1967, 1968
1 SM-pronssi: 1960
4 Itä–Länsi-ottelua: 1966–1968, 1970
Etelä-Kaukasia

Etelä-Kaukasia.
Etelä-Kaukasia tai Taka-Kaukasia  tai Transkaukasia on maantieteellinen alue suuremman Kaukasuksen vuoriston etelärinteillä ja eteläpuolella. Alue käsittää noin puolet koko Kaukasiasta. Alueella sijaitsee kolme valtiota: Armenia, Azerbaidžan ja Georgia. Lisäksi Georgiasta irrottautuneet Abhasia ja Etelä-Ossetia ovat nykyään käytännössä itsenäisiä. Pohjoisessa alue rajoittuu Venäjään, etelässä Turkkiin ja Iraniin. Kaspianmeri ja Mustameri sijaitsevat Etelä-Kaukasian itä- ja länsipuolella. Taka-Kaukasian kaakkoisosassa sijaitsevat Bakun öljykentät. Öljyn lisäksi muita alueen valtioiden merkittäviä vientituotteita ovat tee, sitrushedelmät, viini ja mangaanimalmi.
Joidenkin määrittelyjen mukaan Aasian ja Euroopan raja kulkee Etelä-Kaukasian poikki: (idästä länteen) Kurajokea Suramin solan kohdalle, jota myöten Qvirilajokeen ja edelleen sitä sekä sen pääjokea Rionia pitkin. Alueesta on joskus käytetty myös nimeä Transkaukasia, joka tulee venäjän sanasta Zakavkazje, "Kaukasuksen takana".
Vuonna 1918 alueelle perustettiin Transkaukasian federaatio, joka kuitenkin jäi lyhytikäiseksi. Myöhemmin alue liitettiin Neuvostoliittoon, jolloin perustettiin Transkaukasian sosialistinen federatiivinen neuvostotasavalta. Se kuitenkin hajotettiin kansallisuusrajoja vastaaviin neuvostotasavaltoihin 1936. Neuvostoliiton hajotessa 1991 ne itsenäistyivät.
Burn It Down (Linkin Parkin kappale)

| ”Burn It Down” Linkin Park |
| --- | --- | --- |

Singlen tiedot
 Albumilta: Living Things
 Julkaistu: 16. huhtikuuta 2012
 Formaatti: CD, digitaalinen lataus
 Tuottaja(t): Mike Shinoda, Rick Rubin
 Tyylilaji: electronic rock, rap rock
 Kesto: 03.51
 Levy-yhtiö: Warner Brothers Records
Linkin Parkin muut singlet
| ”Iridescent” 2011 | ”Burn It Down” 2012 | ”Lost in the Echo” 2012 |
Burn It Down on Linkin Parkin viidennen, kesäkuussa 2012 julkaistun, Living Things -nimisen albumin ensimmäinen single, joka julkaistiin 16. huhtikuuta 2012.
Taustaa

28. maaliskuuta 2012 Mike Shinoda vahvisti, että ensimmäinen single Living Things -albumilta on nimeltään "Burn It Down". Hän myös kertoi yhtyeen kuvaavan musiikkivideota kappaleeseen. Musiikkivideon kappaleeseen on ohjannut yhtyeen jäsen, Joe Hahn. Musiikkivideon ensi-esitys oli MTV:llä 24. toukokuuta 2012.
Arvostelut

”Burn It Down” sai myönteisiä arvioita useilta ammattikriitikoilta. Nick Catucci Rolling Stonesta kuvasi Benningtonin säkeitä hänen "kauneimmiksi koskaan". Rick Florino Artistdirectistä sanoi ”Burn It Downin” olevan ”yksi sytyttävimmistä kappaleista vuonna 2012”, palkiten kappaleen täysillä viidellä tähdellä. MusicEyzin arvostelija antoi kiitosta Shinodan säkeille ja kappaleen kertosäkeelle, mutta hän totesi, että kappale ei tehnyt ensi kuulemalla häneen suurta vaikutusta. Andrew Unterberger Popdustista piti Benningtonin laulusta, mutta kritisoi Shinodan räppäystä ja laulun sanoituksia.
Kappalelista

Digitaalinen single:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Burn It Down | 3.51 |  |  |  |  |  |  |  |
CD:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Burn It Down | 3.51 |  |  |  |  |  |  |  |
| 2. | New Divide (Live) | 4.29 |  |  |  |  |  |  |  |
| 3. | In the End (Live) | 3.39 |  |  |  |  |  |  |  |
| 4. | What I've Done (Live) | 4.04 |  |  |  |  |  |  |  |
Aiheesta muualla

"Burn It Down" -musiikkivideo
Butler (Pennsylvania)

| Butler (Pennsylvania) |
| --- | --- |
 Butlerin siluettia elokuussa 2007.
 fiButler 
 40°51′40″N, 79°53′42″W 
Valtio:  Yhdysvallat
Osavaltio:  Pennsylvania
Piirikunta:  Butler
Maantiede
Kokonaispinta-ala:  7 km²
Väestö
Väkiluku (2020):  13 502
Väestötiheys:  1 929 as./km²
 cityofbutler.org 
Butler on kaupunki Pennsylvaniassa Yhdysvalloissa. Siellä on noin 13 000 asukasta, ja kaupunki tunnetaan jeepin synnyinpaikkana, sillä siellä toiminut American Bantam kehitti ensimmäisen jeepin prototyypin.
Maantiede

Butlerin kaupunki sijaitsee Pennsylvanian länsiosassa kukkulaisella alueella. Se sijaitsee noin 55 kilometriä Pittsburghista pohjoiseen ja kuuluu sen metropolialueeseen. Butlerin pinta-ala on noin seitsemän neliökilometriä.
Historia

Butler perustettiin vuonna 1800, ja se nimettiin kenraali Richard Butlerin mukaan. Kaupunki kaavoitettiin 1803 John ja Samuel Cunninghamin lahjoittamalle maalle, ja siellä oli jo vuonna 1805 viisi tavernaa ja ensimmäinen kirkko rakennettiin 1815.
Butleriin perustettiin 1810 villatehdas ja 1823 tiilitehdas. Kaupungin rauta- ja terästeollisuus alkoi 1840-luvulla, mutta erityisesti 1800-luvun lopun Pennsylvanian öljybuumi toi lisää vaurautta. Standard Steel Car Company alkoi vuonna 1902 valmistaa junanvaunuja. Tehtaalla työskenteli jopa 2 500 ihmistä, ja varma työpaikka toi alueelle erityisesti itäeurooppalaisia maahanmuuttajia. Tehdas valmisti toisen maailmansodan aikana kranaatteja.
Butlerissa kehitettiin toisen maailmansodan aikana alkuperäisen jeepin malli, josta kehittyi Willys MB, minkä takia kaupunkia kutsutaan jeepin synnyinpaikaksi. Yhdysvaltain maavoimat pyysi 1940 traktori- ja autovalmistajalta prototyyppiä nelivetoisesta tiedusteluautosta, joka pystyisi kuljettamaan sotilaita ja kranaatteja. Maavoimien vaatimuksen mukaan prototyypin piti olla testiajossa 49 päivässä. Kaksi yritystä vastasi haasteeseen, ja Butlerissa toiminut American Bantam voitti toimeksiannon. Yritys ei kuitenkaan pystynyt valmistamaan tarpeeksi montaa autoa päivässä, joten asevoimat antoi mallin valmistusoikeudet Fordille ja Willysille.
Butlerin teollisuustuotanto alkoi 1900-luvun jälkipuoliskolla hiipua. Terästeollisuus kaatui ja alueen öljylähteet ehtyivät. Matkailusta on sittemmin tullut kaupungin talouden kivijalka.
Politiikka

Yhdysvaltain entinen presidentti Donald Trump joutui kesken pitämänsä kampanjatilaisuuden salamurhayrityksen kohteeksi lähellä Butlerin kaupunkia 13. heinäkuuta 2024.
Ethan Horvath

Ethan Horvath vuonna 2019.
Ethan Horvath (s. 9. kesäkuuta 1995 Highlands Ranch, Colorado, Yhdysvallat) on yhdysvaltalainen jalkapallomaalivahti. Hän edustaa belgialaisseura Club Bruggea. Hänen edelliset seuransa olivat Real Colorado Foxes kesäkuuhun 2013 saakka ja Norjan Tippeligaenin Molde vuoden 2016 loppuun saakka. Horvath kuului Yhdysvaltain jalkapallomaajoukkueseen Copa Americassa 2016.
Boise (joki)

| Boise |
| --- | --- |
 Joki Boisen kaupungin Greenbelt puistossa.
Alkulähde:  Sawtoothvuorilla pohjoisen ja keskisen haaran yhtymäkohta Boisen ja Elmoren piirikuntien rajalla, Idaho, Yhdysvallat  43°42′48″N, 115°38′09″W
Laskupaikka:  Snakejoki, Parman kaupungista 7 km luoteeseen, Idaho, Yhdysvallat.  43°49′15″N, 117°01′34″W
Maat:  Yhdysvallat
Pituus:  164 km
Alkulähteen korkeus:  1 083 m
Virtaama:  45,8 m³/s
Valuma-alue:  10 282  km²
 Boisejoki ja sen tärkeimmät sivujoet suhteessa Snakejokeen.
Boisejoki on noin 164 kilometriä (102 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja virtaa osavaltion väkirikkaimman Boise–Nampa-metropolialueen läpi. Joki on Snakejoen sivujoki ja kuuluu Columbiajoen vesistöön.
Joen valuma-alue on noin 10 300 km2. Joen keskimääräistä virtausta ennen Snakejokeen yhtymistä on mitattu vuosina 1971–1997 ja vuodesta 2002 eteenpäin. Vuonna 2005 keskimääräinen virtaama mittaushistorian ajalta ennen Snakejokeen yhtymistä oli 45,8 m3/s. Suurin mitattu virtaama on 261,6 m3/s (14. kesäkuuta 1983) ja pienin 1,7 m3/s (18. ja 19. huhtikuuta 1987).
Jokeen on rakennettu kolme patoa ja lisäksi sen etelähaaraan yksi pato joen virtauksen säätelemiseksi keinokastelua, karjanhoitoa, tulvimisen ehkäisyä ja sähkön tuotantoa varten.
Joen kulku

Joki lasketaan alkavaksi sen pohjois- ja keskihaarojen yhtymäkohdasta Sawtoothvuorilla noin 50 kilometriä Boisen kaupungista itään. Sieltä joki virtaa lounaaseen, missä noin 20 kilometrin jälkeen Arrowrockin tekojärvessä siihen yhtyy sen eteläinen sivuhaara. Joki jatkaa Arrowrockin ja Lucky Peakin tekojärvien läpi lounaaseen alas vuorilta vielä toiset 20 kilometriä, minkä jälkeen se kääntyy luoteeseen ja virtaa Boisen kaupungin läpi. Boisen jälkeen joki virtaa länteen Caldwelliin saakka, mistä joki jatkaa luoteeseen, kunnes laskee Snakejokeen noin seitsemän kilometriä Parman pikkukaupungista luoteeseen. Lähes samalla paikalla Oregonin puolella Snakeen laskee myös Owyheejoki.
Sawtoothvuorilta alkunsa saavista joen kolmesta päähaarasta pohjoinen ja keskinen ovat noin 80 kilometrin pituisia ja eteläinen on noin 160 kilometriä pitkä. Pohjoishaaran alkulähteet ovat 2 460 metrin, keskihaaran 2 620 metrin ja etelähaaran 1 920 metrin korkeudella merenpinnasta.
Kalasto

Joen suun ja Lucky Peakin padon välillä joessa on havaittu seuraavia kalalajeja vuodesta 1990 alkaen:
Lepomis macrochirus
Taimen (Salmo trutta)
Kuningaslohi (Oncorhynchus tshawytscha)
Pomoxis spp. (useita lajeja)
Punalohi (Oncorhynchus nerka)
Isobassi (Micropterus salmoides)
Prosopium williamsoni
Kirjolohi (Oncorhynchus mykiss)
Pikkubassi (Micropterus dolomieu)
Ictalurus punctatus (Joen suun ja Middletonin välillä)
Lucky Peakin tekojärvessä on havaittu seuraavia kalalajeja vuodesta 1990 alkaen:
Pomoxis nigromaculatus
Salvelinus confluentus
Kuningaslohi (Oncorhynchus tshawytscha)
Punakurkkulohi (Oncorhynchus clarki ja Oncorhynchus clarki henshawi)
Punalohi (Oncorhynchus nerka)
Isobassi (Micropterus salmoides)
Prosopium williamsoni
Kirjolohi (Oncorhynchus mykiss)
Pikkubassi (Micropterus dolomieu)
Salvelinus namaycush x fontinalis
Kelta-ahven (Perca flavescens)
Arrowrockin tekojärvessä on havaittu seuraavia kalalajeja vuodesta 1990 alkaen:
Salvelinus confluentus
Kuningaslohi (Oncorhynchus tshawytscha)
Punakurkkulohi (Oncorhynchus clarki)
Punalohi (Oncorhynchus nerka)
Prosopium williamsoni
Kirjolohi (Oncorhynchus mykiss)
Pikkubassi (Micropterus dolomieu)
Kelta-ahven (Perca flavescens)
Historia > Joen nimi

1800-luvun alussa alueella liikkui sekä brittiläisiä että ranskalaisia turkismetsästäjiä, jotka kutsuivat jokea sitä reunustavien puiden mukaan joko englanniksi Wood river tai ranskaksi Boise. Tutkimusmatkailija Robert Stuart käytti joesta nimeä ”The Wooded River” elokuussa 1812. Englanninkieliset turkismetsästäjät kutsuivat jokea myös Reidin- tai Reedinjoeksi John Reidin mukaan, joka oli perustanut kauppapaikan joen varteen 1813. Paikalliset intiaanit kuitenkin tuhosivat kauppapaikan jo vuonna 1814.
Joen englannin- ja ranskankieliset nimet olivat käytössä vielä 1830-luvulla. Tarinan mukaan huhtikuussa 1833 ranskankielinen Yhdysvaltain armeijan upseeri B. L. E. Bonneville huudahti ranskaksi ”Les Boise” (puut) joen nähtyään. Vaikka tarinan todenperäisyys ei ole varmaa, Bonnevillen muistiinpanojen pohjalta kirjoitettu vuonna 1837 julkaistu suosittu kirja The Adventures of Captain Bonneville yleisti joen ranskankielisen nimen. Boise-nimen yleistymiseen vaikutti myös 1834 rakennetun Fort Boise -kauppapaikan kanadanranskalainen johtaja Francois Payette. Hän käytti ranskankielistä nimeä sekä kauppapaikalle että joelle, minkä vuoksi kauppapaikan kautta kulkeneet uudisasukkaat oppivat Boise-nimen.
Historia > Kultaryntäys

Joen alueelta löytyi kultaa noin 40 kilometriä koilliseen nykyisestä Boisen kaupungista vuonna 1862, ja pian sen jälkeen kultaesiintymiä löytyi lisää. Boisen valuma-alueelle syntyi useita kullankaivuualueita, joiden yhteenlaskettu pinta-ala oli noin 780 neliökilometriä. Vuosien 1836–1959 välillä alueelta louhittiin yli 79 tonnia kultaa.